## TEHNIČKA ŠKOLA ZAGREB

ZAGREB, Palmotićeva 84

Datum: 17. veljače 2025.

POZIV NA DOSTAVU PONUDE

1. **OPĆI PODACI**

**1. 1. Naručitelj:**

**TEHNIČKA ŠKOLA ZAGREB**

ZAGREB, Palmotićeva 84

OIB: 90264326923

Tel., Fax.: 01/483 99 10

Internetska adresa: www.ss-tehnicka-zg.skole.hr

Adresa elektroničke pošte: zts-zagreb@zg.htnet.hr

**1.2. Služba/osoba zadužena za komunikaciju s ponuditeljima:**

Patrik Mardešić, ravnatelj, tel.: 01/4839910, e-mail: [patrik.mardesic@skole.hr](mailto:patrik.mardesic@skole.hr)

Martina Babić, voditeljica računovodstva, e-mail: martina.babic1@skole.hr

1. **SUKOB INTERESA**

**Popis gospodarskih subjekata** s kojima Tehnička škola Zagreb **ne može sklapati ugovore o javnoj nabavi**: Nema gospodarskih subjekta s kojima bi Tehnička škola Zagreb bila u sukobu interesa.

1. **OPIS PREDMETA NABAVE**

Tehnička škola Zagreb (u daljnjem tekstu: Naručitelj) pokrenuo je postupak nabave **stručnog putovanja djelatnika Tehničke škole Zagreb u Njemačku.**

**UVJETI NABAVE**

Vaša ponuda treba ispunjavati sljedeće uvjete:

* **Vrsta, količina predmeta nabave:** definirano je u troškovniku i tehničkim specifikacijama koji su sastavni dio ovog poziva. **Broj osoba koje će putovati može** odstupati za +/-3 od ugovorenog broja, a točan broj će Naručitelj dostaviti odabranom Ponuditelju najkasnije 30 dana prije putovanja.
* **Procijenjena vrijednost nabave:** 22.000,00 eura
* **Mjesto isporuke: detaljno u troškovniku i tehničkim specifikacijama**
* **Rok isporuke: 29.svibnja – 01. lipnja 2025.**
* **Rok trajanja ugovora:** Ugovor se sklapa na razdoblje do završetka putovanja odnosno 01.06.2025.,a stupa na snagu po potpisu obiju ugovornih strana
* **Rok valjanosti ponude:** 60 dana od dana otvaranja ponuda
* **Način određivanja cijene ponude**: U cijenu ponude bez PDV-a uračunavaju se svi troškovi i popusti ponuditelja.
* Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, te cijena ponude sa PDV-om.

**Cijena je nepromjenjiva za cijelo vrijeme trajanja ugovora.**

* **Rok, način i uvjeti plaćanja:** Plaćanje se može izvršiti dijelom unaprijed, a dijelom nakon

izvršenog putovanja prema dogovoru sa odabranim Ponuditeljem, a u roku od 8 dana po

primitku valjanog računa. Ponuditelj je obvezan prema Naručitelju poslati isključivo

**e-račun.**

Dokazi o sposobnosti: Ponuditelj je dužan uz ponudu dostaviti dokaze o sposobnosti:

1. Isprava o upisu u poslovni, sudski (trgovački), strukovni, obrtni ili drugi odgovarajući registar države sjedišta gospodarskog subjekta koji ne smiju biti stariji od tri (3) mjeseca računajući od dana početka postupka nabave (dana objave poziva na dostavu ponude). Iz navedene isprave mora se vidjeti da je davatelj usluga registriran za obavljanje djelatnosti turističke agencije,
2. dokaz o registraciji putničke agencije u skladu s posebnim propisom koji uređuje pružanje usluga u turizmu (preslika rješenja nadležnog ureda državne uprave o ispunjavanju propisanih uvjeta za pružanje usluga putničke agencije - organiziranje aranžmana izleta, zaključivanje te provedbu ugovora o izletu ili Izjavu ovlaštene osobe da se agencija nalazi na popisu turističkih agencija koji na svojim internetskim stranicama objavljuje ministarstvo nadležno za turizam i pod kojim rednim brojem).

* **Kriterij odabira ponude:** (uz obvezu ispunjenja svih gore navedenih uvjeta i zahtjeva): najniža cijena.

1. **SADRŽAJ I NAČIN IZRADE PONUDE:**

Ponuda se izrađuje na način da čini **cjelinu**. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje i umetanje listova, odnosno **ponuda treba biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja** Stranice ponude se označavaju brojem na način da je vidljiv redni broj stranice i ukupan broj stranica ponude

**Ponuda mora sadržavati sljedeće dijelove i priloge bez kojih se neće uzimati u daljnje razmatranje:**

* **Ponudbeni list** (ispunjen i potpisan od strane ponuditelja)
* **Troškovnik** (ispunjen i potpisan od strane ponuditelja)
* **Dokazi o sposobnosti** (traženi dokumenti)

1. **ROK I NAČIN DOSTAVE PONUDE**

**Rok za dostavu ponuda je do 03.03.2025. do 10 sati. Ponude moraju biti zaprimljene do navedenog roka.** Prema čl. 14. Naputka za provedbu postupaka jednostavne nabave, ponuda zaprimljena nakon roka za dostavu ponuda vraća se neotvorena ponuditelju.

Ponuda se dostavlja u zatvorenoj omotnici na adresu naručitelja, odnosno:

**Na omotnici ponude mora biti naznačeno** :

* naziv i adresa ponuditelja
* naziv i adresa naručitelja:

**TEHNIČKA ŠKOLA ZAGREB**

**ZAGREB, Palmotićeva 84, soba 14 prizemlje**

* naziv predmeta nabave
* naznaka **"NE OTVARAJ"**

1. **OSTALO**

* **Obavijesti o rezultatima nabave:** Odluku o odabiru, Naručitelj će dostaviti u roku 10 dana od dana određenog za dostavu ponuda.
* **Sve dokumente** koje naručitelj zahtijeva sukladno točki 4. ovog poziva za dostavu ponuda ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. U slučaju postojanja sumnje u istinitost podataka navedenih u dokumentima koje su ponuditelji dostavili sukladno točki 4., naručitelj može radi provjere istinitosti podataka:
  + od ponuditelja zatražiti da u primjerenom roku dostavi izvornike ili ovjerene preslike tih dokumenata i/ili
  + obratiti se izdavatelju dokumenta i/ili nadležnim tijelima.
* **Postupak se provodi** prema Naputku za provedbu postupaka jednostavne nabave.

S poštovanjem,

Ravnatelj:

Patrik Mardešić, v.r.